Държавен вестник, бр. 74, 2013 г., стр. 75

БРОЙ  74	
Д Ъ Р Ж А В Е Н  В Е С Т Н И К 	
СТР.  75  
Чл. 6. (1) Определянето на психологичната 
пригодност на лицата по чл. 2, т. 1 и 2 е за 
заемане на конкретна длъжност.
(2) Психологичната пригодност се опре­
деля съобразно изискванията за съответните 
направления на дейност чрез изследване и 
установяване на:
1. интелектуални способности и познания, 
познавателни процеси;
2. емоционална стабилност;
3. комуникативни умения и социална 
компетентност;
4. особености на характера и волята;
5. нагласи и мотивация, потенциал за 
справяне и развитие;
6. насоченост на личността, ценностни 
ориентации, интегритет;
7. самооценка и равнище на претенции;
8. индивидуален стил и поведение.
(3) Изследването за психологична при­
годност на кандидатите за назначаване на 
длъжности за военнослужещи в служба „Во­
енна полиция“ се извършва въз основа на 
утвърдено от директора на служба „Военна 
полиция“ мотивирано предложение.
(4) Изследването за психологична пригод­
ност на военнослужещи от служба „Военна 
полиция“ се извършва въз основа на заповед 
на директора на служба „Военна полиция“:
1. при преназначаване на друга длъжност;
2. по мотивирано предложение от пряк 
началник на военнослужещия.
Чл. 7. Психологичното изследване се състои 
от две части:
1. писмено тестово изследване;
2. полуструктурирано интервю.
Чл. 8. Критериите за оценка на психоло­
гичната пригодност се определят със заповед 
на директора на служба „Военна полиция“.
Чл. 9. (1) При всяко определяне на пси­
хологичната пригодност на лице по чл. 2, 
т. 1 и 2 се изготвя протокол с резултатите от 
психологичното му изследване и оценка на 
психологичната му пригодност, като крайно­
то заключение се оформя чрез отнасяне на 
кандидата към една от следните групи:
1. първа група – „психологично пригоден 
за назначаване/преназначаване/работа на 
съответната длъжност в служба „Военна 
полиция“ – определя се при покриване на 
психологичните критерии за специфичните 
изисквания, характерни за длъжността, за 
която кандидатства;
2. втора група – „психологично неприго­
ден за назначаване/преназначаване/работа 
на съответната длъжност в служба „Военна 
полиция“ – определя се при непокриване 
на повечето от психологичните критерии 
за специфичните изисквания, характерни за 
длъжността, за която кандидатства.
(2) Протоколите от психологичното из­
следване се изготвят в тридневен срок по 
образец, посочен в заповед на директора на 
служба „Военна полиция“.
(3) Заключението по отношение на оценката 
за психологична пригодност на кандидатите 
за първоначално назначаване на длъжности 
за военнослужещи в служба „Военна поли­
ция“ за оценените „първа група“ е валидно за 
период 12 месеца, а оценените „втора група“ 
имат право да се явят отново на изследване 
за оценка на психологичната пригодност след 
изтичане на 6 месеца.
(4) Изследваният кандидат има право да се 
информира за резултата от изследването на 
психологичната му пригодност след подава­
нето на писмено заявление до ръководителя 
на съответното структурно звено в служба 
„Военна полиция“.
Г л а в а  ч е т в ъ р т а
ДЕЙСТВИЯ ПО ОТНОШЕНИЕ НА ВОЕН­
НОСЛУЖЕЩИ ОТ СЛУЖБА „ВОЕННА 
ПОЛИЦИЯ“, ПОЛУЧИЛИ ОЦЕНКА „ПСИ­
ХОЛОГИЧНО НЕПРИГОДЕН ЗА ПРЕНА­
ЗНАЧАВАНЕ/РАБОТА НА ДЛЪЖНОСТ В 
СЛУЖБА „ВОЕННА ПОЛИЦИЯ“
Чл. 10. (1) В случаите, когато военнослу­
жещ по чл. 6, ал. 4 получи оценка „психоло­
гично непригоден за преназначаване/работа 
на длъжност в служба „Военна полиция“, се 
уведомява директорът на служба „Военна по­
лиция“ и по негова заповед се извършва ново 
изследване за психологичната пригодност на 
военнослужещия за други длъжности.
(2) В случаите, когато след изследването по 
ал. 1 оценката отново е „психологично непри­
годен за преназначаване/работа на длъжност 
в служба „Военна полиция“, военнослужещи­
ят се изпраща за оценка на психологичната 
пригодност от Центъра по психично здраве и 
превенция – Военномедицинска академия, по 
реда на глава четвърта, раздел V от Наредба 
№ Н-12 от 2011 г. за психологичното осигуря­
ване на военнослужещите от Министерството 
на отбраната, Българската армия и структу­
рите на пряко подчинение на министъра на 
отбраната (ДВ, бр. 44 от 2011 г.).
Г л а в а  п е т а 
ПСИХОЛОГИЧНО ОСИГУРЯВАНЕ НА 
ВОЕННОСЛУЖЕЩИТЕ ОТ СЛУЖБА „ВО­
ЕННА ПОЛИЦИЯ“, УЧАСТВАЩИ В ОПЕ­
РАЦИИ/МИСИИ ИЗВЪН ТЕРИТОРИЯТА 
НА СТРАНАТА
Чл. 11. Психологичното осигуряване на 
военнослужещите от служба „Военна поли­
ция“, участващи в операции/мисии извън 
територията на страната, преди заминаване се 
извършва по заповед на директора на служба 
„Военна полиция“.